Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 526

(183) Példa a kizárólagos vásárlókijelölésre: Egy vállalat kifejlesztett egy minõségi vízpermetezõ berendezést. A vállalatnak jelenleg 40% a piaci részesedése a vízpermetezõ berendezések piacán. Amikor elkezdte értékesíteni ezt jó minõségû vízpermetezõ berendezést, akkor még csak 20% volt a piaci részesedése egy régebbi termékkel. Az új típusú vízpermetezõ berendezés felszerelése függ attól, hogy milyen típusú épületben szerelik fel, és függ az épület rendeltetésétõl (iroda, vegyi üzem, kórház stb.). A vállalat több forgalmazót bízott meg a vízpermetezõ berendezés eladásával és felszerelésével. Minden forgalmazónak ki kellett képeznie a dolgozóit a vízpermetezõ berendezésnek az egyes fogyasztói osztályoknál történõ felszerelése általános és különös követelményeinek ismeretére. A forgalmazók specializálódásának biztosítására a vállalat minden forgalmazó számára kijelölt egy kizárólagos fogyasztói osztályt és megtiltotta, hogy aktív értékesítéseket végezzenek egymás kizárólagos fogyasztói osztályaiban. Öt év elteltével minden kizárólagos forgalmazó jogosult lesz aktív értékesítésekre minden fogyasztói osztályban, így megszûnik a kizárólagos vásárlókijelölés rendszere. Ekkor a szállító is értékesíthet majd az új forgalmazóknak. A piac viszonylag dinamikus, két új piacra lépõvel és számos technikai fejlesztéssel. A versenytársak, akiknek piaci részesedése 25% és 5% között mozog, szintén fejlesztik termékeiket. Mivel a kizárólagosság korlátozott idõtartamú, elõsegíti azt, hogy a forgalmazók befektetései megtérüljenek, és kezdetben értékesítéseiket egy meghatározott fogyasztói körre összpontosítsák annak érdekében, hogy beletanuljanak a szakmába, valamint tekintettel arra, hogy az esetleges versenyellenes hatások a dinamikus piacon korlátozottnak tûnnek, a mentesítés feltételei feltehetõen fennállnak. 2002/34/II. szám 2.4 Szelektív forgalmazás

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes